# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 16. júla 2014 na Obecnom úrade v Abraháme

**Prítomní:** podľa prezenčnej listiny 5 poslancov,

 /2 poslankyne – Anna Klementová -ospravedlnená

 Mgr. Anna Gécová- ospravedlnená

 Mgr. Mária Tomovičová, kontrolórka,

 **Program:** podľa pozvánky

 **Zapisovateľ**: Mgr. M. Tomovičová

 **Overovatelia**: Milan Janík, František Ivančík,

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 5 poslancov a  zasadnutie je uznášaniaschopné.**

 Starosta predložil program zasadnutia, ktorý poslanci bez pripomienok schválili.

 Hlasovanie: za 5 poslancov, proti 0, zdržal sa 0.

**2**. **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

 Ing. Jana Takáčová, Ing. Lukáš Kopáčik, Peter Čambál

 Hlasovanie: za 5 poslancov, proti 0, zdržal sa 0.

 **4. Kontrola plnenia uznesení z predchádzajúceho zasadnutia.**

 Uznesenia z predchádzajúceho zasadnutia boli splnené.

**5. Interpelácie občanov, organizácií a poslancov.**

• Pani poslankyňa Klementová poslala písomnú interpeláciu súvisiacu s možnosťou výmeny piesku na detskom ihrisku.

Starosta obce prečítal písomnú interpeláciu a povedal, že na detskom ihrisku bude piesok vymenený. Výmenu zabezpečí firma Renstav.

Poslanci informáciu brali na vedomie.

• Starosta obce informoval o tom, že na internetovej stránke obce a na úradnej tabuli je oznámenie o službe pre občanov prostredníctvom obchodného partnera ecCENTRE, a.s.

•Písomná požiadavka bola zaslaná na obecný úrad od pána Banáša ohľadne malých porcií jedál podávaných v školskej jedálni.

Starosta prečítal list a navrhol uložiť povinnosť vedúcej školskej jedálne týždenne námatkovo porcie vážiť.

Poslanci súhlasili s navrhnutým riešením.

• Informácie starostu:

* obec získala dotáciu od VÚC na obecný deň vo výške 300 €,
* obec získala dotáciu od VÚC na organizovanie stretnutia s dôchodcami v rámci mesiaca úcty starším,
* obec získala dotáciu od Ministerstva financií SR vo výške 4000 € na čiastočnú úhradu nákladov „Rekonštrukcie sociálnych zariadení v materskej škole“,
* obec obdŕžala pozvánku na Rezbársky deň do Štiavnickej Bane – zúčastní sa delegácia pod vedením p. Klementovej a p. Čambála.
* na obecný úrad bola doručená odpoveď od Detskej Fakultnej Nemocnice s poliklinikou

Bratislava o prevode správy majetku parku v katastri obce Abrahám na obec. Obec

 z finančných dôvodov nebude predmetný park prenajímať.

* Mgr. Miroslav Siska súhlasí s dlhodobým prenájmom pozemku.
* Deň konania komunálnych volieb bol vypísaný na 15.11.2014.

 z toho dôvodu na základe zákona je potrebné prijať uznesenia o vytvorení volebného

 obvodu, o počte poslancov a o pracovnom úväzku starostu na ďalšie volebné obdobie .

 Hlasovanie: za 5 poslancov, proti 0, zdržal sa 0

 **6. Príprava kultúrnych podujatí**

Dňa 19.07.2014 sa uskutoční súťaž vo varení guláša tzv. Abrahamský kotlík

Dňa 9.08.2014 sa uskutoční Obecný deň obce Abrahám - o občerstvenie sa postarajú členovia

dvoch spoločenských organizácií – Futbalový klub a Poľovnícky zväz.

**7. Rôzne**

• Obecné zastupiteľstvo súhlasí s kúpou pozemku E parcely č. 420/1 od PD Abrahám.

 Kupuje sa podiel 1370m2 za 0,33 €/m2 v celkovej hodnote 452 € .

 Hlasovanie: za 5 poslancov, proti 0, zdržal sa 0

•  Starosta obce prečítal písomnú žiadosť p. Eriky Nemčekovej, bytom A. Hlinku 17,

 917 01 Trnava o kúpu časti pozemku a darovanie časti pozemku obci.

Poslanci vyjadrili svoj názor, zo zámerom predaja a prijímaní daru vo forme pozemku

 p. č. 265 v k. ú Obce Abrahám pre obec súhlasia.

 Hlasovanie: za 5 poslancov, proti 0, zdržal sa 0

• Mgr. Ján Gajarský, Jasovská 12, Bratislava doručil žiadosť o odpustenie poplatku za

komunálny odpad za rok 2014. Žiadosť bude odmietnutá nakoľko platba poplatku vyplýva

z legislatívy

Mgr. Ján Gajarský bude vyrozumený listom.

• Obecné zastupiteľstvo sa ďalej rozhodovalo o zámere predaji pozemku pri nových bytových

jednotkách. Parcela č. 443/17 o výmere 937 m2 je vhodná na výstavbu rodinného domu.

Zámer sa vypisuje na min cenu 25 000 €. Podmienkou predaja je najvyššia ponúknutá cena.

Hlasovanie: za 5 poslancov, proti 0, zdržal sa 0

 Starosta na záver poďakoval poslancom za aktívny prístup k riešeniu úloh a zasadnutie obecného zastupiteľstva ukončil.

**U z n e s e n i e**

zo zasadnutia Obecného zastupiteľstva v Abraháme dňa 16.07.2014

**A.**

**Obecné zastupiteľstvo berie na vedomie**

1. Požiadavku na výmenu piesku na detskom ihrisku.
2. Informácie starostu obce ohľadne uvedené v bode 5.

**B.**

**Obecné zastupiteľstvo schvaľuje**

 1. Program zasadnutia obecného zastupiteľstva

 2. Návrhovú komisiu v zložení: Ing. Jana Takáčová, Ing. Lukáš Kopáčik, Peter Čambál

 3. v zmysle § 11 bodu 4 písm. i/ zákona č. 369/1990 Zb. obecnom zriadení v znení

 neskorších zmien a doplnkov na ďalšie volebné obdobie 2014-2018 funkciu

 starostu obce na plný úväzok

4. určujev zmysle § 9 ods. 2 zákona č. 346/1990 Zb. o voľbách do orgánov

 samosprávy obce v znení neskorších zmien a doplnkov jeden volebný obvod pre

 voľby do orgánov samosprávy obce na volebné obdobie 2014-2018

 5. volí v zmysle § 11 ods. 3 písm. e/ zákona č. 369/1990 Zb. o obecnom zriadení v znení

 neskorších zmien a doplnkov počet poslancov obecnej samosprávy obce Abrahám na

 volebné obdobie 2014-2018 po voľbách do orgánov samosprávy obcí 7 poslancov

 6. kúpu pozemku od PD Abrahám E parcelu č. 420/1 o výmere 1370m2 za 0,33 €/m2

 výške 452 €

 7.zámer predaja časti pozemku č. 284/1 a 232/1 v k.ú. Obce Abrahám a zároveň prijíma

 dar vo forme pozemku parc. č. 265 v k.ú. Obce Abrahám od Eriky Nemčejkovej a

  Veroniky Zelenskej.

 8. zámer predaja pozemku par.č. 443/17 o výmere 937m2 za cenu 25 000 €.

 **C.**

**Obecné zastupiteľstvo prejednalo**

1. Zabezpečenie obecných dní.

Hlasovanie za prijaté uznesenia : za 5 poslancov, proti 0, zdržal sa 0.

Zapísala: Mgr. Mária Tomovičová

Overovatelia zápisnice: František Ivančík ............................................

 Milan Janík ............................................

 **Ing. Igor Németh, starosta obce Abrahám**